**DĖL ŽEMĖS SKLYPŲ, SKIRTŲ NUOSAVYBĖS TEISĖMS ATKURTI, PROJEKTAVIMO PROCESO ROKIŠKIO RAJONO SAVIVALDYBĖJE PABAIGOS**

2024 m. vasario 22 d. Nr. MV-94

Rokiškis

Vadovaudamasis Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 ir 13 straipsniais bei 21 straipsnio 7 dalimi, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo Nr. VIII-359 4 ir 21 straipsnių pakeitimo įstatymo 3 straipsnio 3 dalimi, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo įgyvendinimo tvarka, patvirtinta Lietuvos Respublikos Vyriausybės 1997 m. rugsėjo 29 d. nutarimu Nr. 1057 ,,Dėl Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo įgyvendinimo tvarkos ir sąlygų“, bei atsižvelgdamas į tai, kad Rokiškio rajono savivaldybės suprojektuotų ir Nacionalinės žemės tarnybos prie Aplinkos ministerijos Rokiškio skyriui perduotų naujų valstybinės žemės sklypų bendro ploto pakanka, kad visiems piliečiams, turintiems teisę Rokiškio rajono savivaldybės miestuose atkurti nuosavybės teises perduodant neatlygintinai nuosavybėn naujus žemės sklypus, būtų galima perduoti neatlygintinai nuosavybėn po naują žemės sklypą ar jo dalį:

1. N u s t a t a u, kad:
	1. daugiau laisvos valstybinės žemės, kurioje galėtų būti projektuojami nauji individualiai statybai skirti žemės sklypai nuosavybės teisėms į žemę atkurti, Rokiškio rajono savivaldybėje nėra ir tokių sklypų projektavimas Rokiškio rajono savivaldybėje baigtas;
	2. Rokiškio rajono savivaldybėje daugiau laisvos (neužstatytos) natūra grąžintinos bei nepriskirtos valstybės išperkamai valstybinės žemės, kurioje galėtų būti projektuojami žemės sklypai, nėra.
2. L a i k a u, kad žemės sklypų, skirtų nuosavybės teisėms atkurti, projektavimo procesas Rokiškio rajono savivaldybėje yra baigtas ir daugiau naujų perduodamų neatlygintinai nuosavybėn žemės sklypų Nacionalinei žemės tarnybai prie Aplinkos ministerijos nebus pateikiama.

Savivaldybės meras Ramūnas Godeliauskas

Jūratė Deksnienė